Vicente sa Zaragoza

Si San Vicente (?-304), ang Protomartir sa Espanya, ug maoy Dyakuno sa Saragossa, Espanya.

Sa panahon sa pagpanglutos ni Emperador Dacian niadtong 304, nabilanggo siya kuyog sa iyang obispo nga si Valerius didto sa Valencia. Si Vicente mipahibalo sa mga gwardya nga silang duha andam mamatay alang sa ilang pagtuo.

Napungot si Dacian ug gipasakitan silang duha sa daghang matang sa torture. Gi-inat siya sa usa ka tabla ug gigisi ang iyang panit sa mga puthaw nga kaw-it. Ang mga samad niya gibu-boan ug asin, nga nagdala ug dakong kahapdos ug kasakit. Human niini gi-sunog siya, ug unya gitambog sa lawak nga puno ug mga bu-ak nga kaang ug bildo. Apan taliwala niini, nagpakita siya ug pagkakalma sama nga ana siya sa kalinaw. Kini nakapakugang sa usa sa mga nagbantay kaniya, kinsa nagbasol ug nakabig sa pagtuo.

Wala magdugay, namatay si San Vicente. ug gilabay ang iyang patay'ng lawas sa dagat. Apan nakuha ra kini pagbalik sa mga Kristyanos, ug ang benerasyon kaniya misikat sugod kaniadto.

Ang kapistahan ni San Vicente pagasaulugon kada Enero 22.

Mga Katsilang Kristohanon
Mga santos
Mga Kristohanong martir
Mga natawo sa siglo 300
Mga namatay sa 304
Mga natawo sa wala mailhi nga petsa
Mga namatay sa Enero 22
Mga namatay sa wala mailhi nga petsa